Temeljem članka 104. Zakona o komunalnom gospodarstvu („Narodne novine“, broj 68/18,110/18,32/20), članka 27. Statuta Grada Zadra („Glasnik Grada Zadra“ broj 9/09, 28/10, 3/13, 9/14 i 2/15 – pročišćeni tekst,3/18, 7/18 – pročišćeni tekst, 15/19, 2/20, 3/21) Gradsko vijeće Grada Zadra, na \_\_ sjednici, održanoj \_\_\_\_\_\_\_\_2023. godine, **d o n o s i**

**O D L U K U**

**o dopunama**

**Odluke o komunalnom redu**

**Članak 1.**

**U Odluci o komunalnom redu** *(„Glasnik Grada Zadra“ broj 8/19, 2/20, 9/20, 12/22), dalje – Odluka*, **iza** članka 45. dodaje se **čl. 45.a**. koji glasi:

„Radi očuvanju kulturne baštine sva vozila na području uže povijesne jezgre iz čl. 74.a. ove Odluke, moraju imati odobrenje nadležnog tijela gradske uprave."

**Članak 2.**

Iza članka 90. dodaje se članak 90.a. koji glasi:

„Novčanom kaznom kazniti će se za prekršaj vlasnik vozila – pravna osoba u iznosu od 1.320,00 eura, vlasnik vozila – fizička osoba obrtnik i osoba koja obavlja drugu samostalnu djelatnost u iznosu od 660,00 eura te vlasnik vozila - fizička osoba u iznosu od 130,00 eura ako postupi suprotno odredbi članka 45.a.“

**Članak 3.**

Ostale odredbe Odluke ostaju nepromijenjene.

**Članak 4.**

Ova Odluka o dopunama Odluke stupa na snagu osmog dana od dana objave u „Glasniku Grada Zadra“.

KLASA: 363-01/19-01/336

URBROJ: 2198/01-1-

Zadar,

 **GRADSKO VIJEĆE GRADA ZADRA**

**PREDSJEDNIK**

 **Marko Vučetić**